paragraph_text: Kada je himna začetno usvojena, Benin se zvao Republika Dahomej. Međutim, kada je 1975. godine uspostavljena Narodna Republika Benin, a s njome je došlo i do promjene imena države, tekst himne je u cijelosti zadržan, s tim da su izrazi Dahomey i Dahoméen ("Dahomej" i "dahomejski") samo zamijenjeni onima Bénin i Béninois ("Benin" i "beninski"), kako bi odgovaralo ovom imenu države. Ta promjena objašnjava promjene u metrici, odnosno zašto neki od aleksandrinaca u himni imaju samo 11 slogova.